Des Wichtigste, woss domois baud homd, wor sicha da neiche Soizburga Dom, so wia mann heid kennt. Da oide Dom is nämli 1598 scho zum ochtn Moi obrennt; es gehd des Gerücht, dass da Woif Didi den Brond leng hod lossn, jenfois hod a nochad ned nur in Dom, sondan a 55 Bürgahaisa niedareißn lossn. Da Architekt vom neichn Dom wor zeascht untam Woif Didi da Scamozzi Vincenzo. Wei da Woif Didi so vüi fird Kunst in Soizburg da hod und so weng firn Glaum, sans sogor im Vatikan ned so guad af eam zum Sprechn gwen.